વલસાડ : વલસાડમાં છેલ્લા ચાર વર્ષથી કાર્યરત સ્પંદન ટ્રસ્ટમાં વલસાડના ડોક્ટરો કાર્યરત છે. તેમજ તેમાં મેડીકલ કોલેજના વિદ્યાર્થીઓ પણ કાર્યરત છે. તેમના દ્વારા હાલ દિવાળીમાં કપડાના વિતરણનો કાર્યક્રમ યોજ્યો હતો. ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ તેમના દ્વારા વલસાડ નજીક વેલવાચ ગામે ૩૦૦ જોડી કપડાનુ વિતરણ એકત્ર કરી ગામના આદિવાસી તેમજ ગરીબ જરૂરીયાતમંદ વ્યક્તિઓને કપડાનું વિતરણ કર્યુ હતુ. આ કાર્યક્રમનું આયોજન ડો.દિવ્યા પટેલે કર્યુ હતુ. જેમાં ડો.ઉન્નતિ દેસાઈ, હાર્દિક પટેલ, ડો.દ્રષ્ટિ ચિખલીયા તથા તરંગ રોહિત વગેરે ઉપસ્થિત રહ્યા હતા.